ANC waarsku koning | Die Vryburger
Die koning moet ophou om president Zuma te beledig soos wat hy die afgelope week gedoen het.
Dit is die waarskuwing wat die ANC-jeugliga in 'n skerp bewoorde verklaring die Abathembu-koning, Buyelekhaya Dalindyebo, gestuur het.
Die koning het by verskeie geleenthede neerhalende slegsê uitsprake gemaak om Jacob Zuma te beledig.
Die jeugliga het in 'n verklaring gesê dat ernstige gevolge sal opduik indien die koning die president verder beledig.
Bandile Masuku, die ANC-jeugliga se woordvoerder, het gesê hulle wil nie by 'n moddergooiery betrek word nie en die koning se beledigings veroorsaak dat die liga op dieselfde wyse as hy reageer.
Dit is bekend dat die tradisionele koning 'n daggaroker is wat sê hy sal ophou daarmee as die land se president ophou om in korrupsie betrokke te wees.
Foto – Koning Buyelekhaya Dalindyebo
3 thoughts on "ANC waarsku koning"
Fiona Nell July 16, 2013 at 11:12 am
Die koning praat die waarheid! of hy nou dagga rook of nie
DuP du Plessis July 16, 2013 at 3:18 pm
Ek sou nogal graag wou weet of die koning se "Abathembu" stam nou eintlik deel is van die Xhosas en of die ANC Jeugliga nou weer merendeels uit Zoeloes bestaan, as dit so is, is hierdie moddergooiery dalk die voorspel tot 'n paar lekker stamgevegte binne in die ANC.
Vaandrig July 18, 2013 at 4:13 pm
Kyk ek wil nou nie daggarokery goedpraat nie maar onthou uit kleintyd se jare dat daar gesê is dat van die boere op die plase hulle werksvolk toegelaat het om soggens voor werk 'n dagga-dampie deur 'n kleipyp (met water in die bol) te maak. Dit het hulle glo fluks laat werk en, snaaks genoeg, die kop 'n bietjie helderder gemaak.
Miskien is dit maar wat die betrokke koning doen want iemand wat die land se president hard en duidelik kritiseer, se kop is definitief nie dof nie.